*Projekts*

LATVIJAS REPUBLIKAS MINISTRU KABINETA SĒDES PROTOKOLLĒMUMS

Rīgā Nr. 2020. gada \_\_. \_\_\_\_\_

.§

**Informatīvais ziņojums**

**“Par SMS apziņošanas izmantošanu personu informēšanai par Latvijā noteiktajiem Covid-19 epidemioloģiskās drošības pasākumiem”**

*()*

1. Pieņemt zināšanai iesniegto informatīvo ziņojumu.
2. Atbalstīt informatīvajā ziņojumā ietverto piedāvājumu un uzsākt personu, kas ieceļoja vai atgriezās Latvijā no ārvalstīm, SMS apziņošanu no 2020.gada 28.septembra līdz 2020.gada 31.decembrim.
3. Veselības ministrijai nodrošināt SMS paziņojuma sagatavošanu un nosūtīšanu atbilstoši Covid-19 infekcijas izplatības pārvaldības likuma 34.pantā noteiktajam.
4. Noteikt, ka 2020.gadā elektronisko sakaru komersanta faktiskie izdevumi, kas radušies, lai viesabonentiem, kuri ir reģistrējušies Latvijas mobilo sakaru operatora tīklā, nosūtītu SMS paziņojumu, tiek segti no valsts budžeta programmas 02.00.00 „Līdzekļi neparedzētiem gadījumiem”.
5. Satiksmes ministrijai, apkopojot un izvērtējot mobilo operatoru iesniegto informāciju, kas minēta informatīvā ziņojuma 3.punktā, noteiktā kārtībā sagatavot un ne vēlāk kā līdz 2020.gada 26.novembrim iesniegt izskatīšanai Ministru kabineta rīkojuma projektu par līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem”, mobilo operatoru izdevumu kompensēšanai par visu periodu no 2020.gada 28.septembra līdz 2020.gada 31.decembrim.
6. Slimību profilakses un kontroles centram, līdz SMS apziņošanas uzsākšanai, sniegt konsultācijas un rekomendācijas Valsts ugunsdzēsības un glābšanas dienestam komunikācijai ar viesabonentiem.
7. Iekšlietu ministrijai, līdz elektroniskās personu uzraudzības informācijas sistēmas darbības uzsākšanai, sadarbībā ar iesaistītajām institūcijām savlaicīgi sagatavot un verificēt SMS paziņojuma saturu, paredzēt adresāta numuru ar Latvijas internacionālo kodu un īstenot citus informatīvos pasākumus, lai kompleksi un pārdomāti minētā sistēma varētu uzsākt darbību un būtu ērta lietotājiem.
8. COVID krīzes vadības koordinācijas grupai izvērtēt SMS apziņošanas efektivitāti un lietderību, un līdz 2020.gada 15.decembrim informēt Ministru kabinetu par izvērtējama rezultātiem un priekšlikumiem turpmākajai rīcībai.

Ministru prezidents A.K.Kariņš

Valsts kancelejas direktors J.Citskovskis

Iesniedzējs:

satiksmes ministrs T.Linkaits

Vizē: valsts sekretāres vietā –
valsts sekretāres vietniece L.Austrupe